Miestna knižnica Petržalka,Ambroseho  2, 851 03  B r a t i s l a v a  

Návrh rozpočtu na roky 2007 až 2009

 Jana Tóthová
   poverená vedením MKP

Bratislava,  2. februára 2007

 Miestna  knižnica   Petržalka,   Ambroseho   2,    851 02   B r a t i s l a v a

Návrh rozpočtu príjmov a výdavkov  na rok  2007 - 2009

Dôvodová správa

	Na základe Metodického pokynu  na zostavenie návrhu rozpočtu  na roky 2007-2009
spracovala Miestna knižnica Petržalka Návrh rozpočtu príjmov a výdavkov na tieto roky, ktorý predkladá na prerokovanie orgánov Mestskej časti Bratislava – Petržalka. Materiál bol spracovaný na ekonomickom úseku organizácie za úzkej spolupráce všetkých zodpovedných pracovníkov v súlade s navrhovanou štruktúrou  materiálu.  V organizácii bol prerokovaný na gremiálnej porade riaditeľa.  Pri zostavovaní rozpočtu  bol použitý koeficient nárastu 1,1%.

Úvod
	
	Miestna knižnica je rozpočtovou organizáciou Mestskej časti Bratislava-Petržalka.
Jej hlavným poslaním je informačná, vzdelávacia, výchovná a kultúrno-spoločenská činnosť. Predmetom činnosti knižnice je získavanie, spracovávanie, ochrana a sprístupňovanie knižničného fondu používateľom, poskytovanie výpožičných služieb a kolektívne podujatia vzdelávacieho, výchovného a kultúrno-spoločenského charakteru širokej verejnosti.  Knižnica má 30 zamestnancov a svoju činnosť prevádzkuje na 12-tich pracoviskách, z čoho 10 pracovísk poskytuje služby čitateľom.

Prehľad navrhovaných záväzných ukazovateľov
v tis. Sk
Názov záväzných
ukazovateľov	Skutočn. 2005	Rozpoč.2006
pôvodný	Rozpoč.2006
upravený	Rozpoč.2007	Rozpoč.2008	Rozpoč.2009	
Príjmy	        654 	         652 	         652	         652 	         652 	         652 	
Bežné výdavky	   12 174 	    12 432 	    12 437	    13 510 	    14 648 	    15 767 	
Kapitál.výdav.	        280 	           50 	           95	           0	         500 	           67 	
Mzdy /610/	     5 579 	      5 928 	      5 928	      6 242 	      6 613 	      6 980 	
Reprezentačné	          12 	           12 	           12	           13 	           15 	           16 	

							2

Komentár k návrhu rozpočtu

	Návrh rozpočtu na roky 2007 až 2009 nadväzuje  na výsledky plnenia rozpočtu príjmov a výdavkov za I. – IX. 2006 a očakávané plnenie príjmov a čerpanie výdavkov 
v IV. štvrťroku 2006. Zohľadňuje predpokladaný  nárast cien tovarov a služieb.  

V príjmovej časti - Príjmy za predaj výrobkov, tovarov a služieb je rozpočtovaná položka  na úrovni roku 2006,  rovnako ako v rokoch 2007, 2008 a 2009,  pretože nepredpokladáme zvýšenie poplatkov za ročné zápisné, za použitie internetu, ani zvýšenie sankčných poplatkov.
	
 Položku 610 – Mzdy a platy sme rozpočtovali na základe kalkulácie výdavkov, pričom sme vychádzali z platovej inventúry k 1. 10. 2006. Počítali sme s nárastom tarifných platov o 7 % od 1. 7. 2007. Do celkovej výšky sme zahrnuli aj úpravy tarifných platov na základe dosiahnutej praxe.   
Odmeny sú rozpočtované  na odmeny za splnenie úloh, ktoré sú určené na motiváciu a ohodnotenie práce zamestnancov pri plnení mimoriadnych úloh a na odmeny pri životných a pracovných jubileách. 
Bežný transfer na nemocenské dávky, ktorý z dôvodu zvýšenej dočasnej pracovnej neschopnosti zamestnancov bol v rozpočte roku 2006 nedostačujúci,  žiadame na roky 2007, 2008, 2009 zvýšiť na úroveň 40 000,- Sk

Od výšky položky 610 – Mzdy a platy sa odvíjajú  aj požiadavky na odvody na starobné, invalidné, nemocenské, zdravotné a úrazové poistenie, poistenie  v nezamestnanosti a poistné do rezervného fondu solidarity Sociálnej poisťovne. Do položky 620 -  Poistné a príspevok do poisťovní je zahrnutý aj príspevok do doplnkových dôchodkových poisťovní. 

631 - Cestovné náhrady  sa zvyšujú  oproti roku 2006 o 10%  z dôvodu očakávaného zvyšovania cestovného. Predpokladáme, že vykryjú plánované služobné cesty pracovníkov knižnice. 

 632 – Energie, voda, komunikácie – v položke výdavky na elektrickú energiu  
očakávame zvýšenie cien o 10%. Rovnako aj v položke Poštové a telekomunikačné služby. Dôvodom je zvyšovanie cien poštovného a telekomunikačných služieb v súvislosti s internetizáciou všetkých knižničných pracovísk. 

	633 - Interiérové vybavenie. Očakávame vysoké náklady spojené so sťahovaním. Podľa predbežného dohovoru s vedúcimi pracovníkmi MÚ je predpoklad sťahovania dvoch pracovísk knižnice /riaditeľstvo z Ambroseho č. 2 a úsek Knižnično-informačných fondov z Beňadickej č. 30/  do priestorov Miestneho úradu na Kutlíkovej č. 17 v pomerne krátkom časovom horizonte. /Do konca roka 2006/. Súčasné interiérové vybavenie pracovísk je staré a nefunkčné, preto bude potrebné vybaviť nové priestory nevyhnutným kancelárskym 
							
3

nábytkom. V prípade zriadenia internetovej študovne na pobočke Vavilovova 26 – odd. odbornej a umenovednej literatúry,  bude potrebné urobiť nevyhnutné úpravy pracoviska, jeho estetizáciu a doplniť nevyhnutným nábytkom / suterénne priestory hudobného oddelenia/.
    V položke 633 002 – Výpočtová technika – navýšenie požadujeme z dôvodu plánovaného zriadenie internetovej študovne na pobočke Vavilovova 26 /3 miesta/ v roku 2007. V roku 2007 a 2008 je potrebné počítať s výmenou zastaralého a opotrebovaného hardvéru /približne 2 až 3 počítače s príslušenstvom ročne. 

	V položke 633 - Materiál sa zvýšené výdavky prejavili v položke 633009 – Knihy, časopisy a noviny o 10%, čo v absolútnej hodnote predstavuje 114 tis. Sk.  Ostatné výdavky na materiál  sme zvýšili rovnako ako u položky Knihy, časopisy a noviny na roky 2007, 2008, 2009 o 10%, čo zodpovedá rastúcej inflácii cien. 

	V položke 634 – Dopravné je premietnutý ďalší možný rast cien pohonných hmôt, ako aj výdavkov na servis, údržbu a opravy motorových vozidiel, vzhľadom na ich vek	
a fyzické opotrebenie.  Pri rozpočtovaní výdavkov na pohonné hmoty 634 001 – Palivo, mazivá, oleje a špeciálne kvapaliny  sme na rok 2007 znížili rozpočet o 40 000,- Sk oproti rozpočtu roku 2006 z dôvodu zníženého  prevádzkovania auta Felícia, ktoré už prekročilo 
vek 10 rokov. V roku 2008 je nárast rozpočtu markantnejší z dôvodu žiadosti o nové motorové vozidlo.  634 003 – Poistenie z dôvodu predpokladaného zvýšenia poistných nákladov. 

	636 – Nájomné za prenájom budov, priestorov a objektov sme rozpočtovali medziročným narastom o 10%. Táto položka zahrňuje výdavky za prenájom prevádzkových priestorov všetkých 10-tich knižničných pracovísk vrátane služieb spojených s prenájmom, ako sú  ústredné  kúrenie,  dodávka  teplej  úžitkovej  vody a  odvoz  a likvidácia  odpadu.
Celkový rozpočet na tejto položke bol znížený o náklady spojené s prevádzkou na Ambroseho
č. 2 a Beňadickej č. 30, ktoré budú od 1. 1. 2007 v priestoroch MÚ na Kutlíkovej 17.				

	Výdavky v položke 637 – Služby – zvyšujeme rovnako nárastom 10%. 

700 - Kapitálové výdavky –  

V položke 714 001 – Nákup osobných automobilov navrhujeme v roku 2008 500 tis. Sk na nákup nového osobného motorového vozidla z dôvodu, že osobný automobil Škoda Felícia má 12 rokov, je fyzicky opotrebovaný, účtovne odpísaný a napriek vynaloženým nákladom na jeho údržbu  nezaručuje bezpečnosť prevádzky. To isté platí aj o SEAT INCA (9 rokov). Automobil Škoda Felícia plánuje knižnica v roku 2007 navrhnúť na vyradenie z dlhodobého hmotného inv. majetku.  

							4

Záver
 	
	Návrh rozpočtu Miestnej knižnice Petržalka na roky 2007, 2008 a 2009  bol vypracovaný podľa Metodického pokynu Miestneho úradu MČ Bratislava - Petržalka na zostavenie návrhu rozpočtu na roky 2007-2009. Vychádza z pôvodne schváleného rozpočtu na rok 2006, nakoľko požadovaná úprava nebola schválená, skutočného čerpania výdavkov za I. – III. štvrťrok 2006,  z predpokladaného nárastu cien tovarov a služieb, súčasného stavu techniky a zariadenia na pracoviskách knižnice, zapracováva požiadavky tak, aby zabezpečovali rozvoj knižničného systému v podmienkach Petržalky. Pri vypracovaní návrhu rozpočtu v položkách mzdy a platy, odvody do poisťovní, spotreby pohonných hmôt sme vychádzali z kalkulácii výdavkov, výdavky na ostatné položky sme rozpočtovali na základe ich skutočného čerpania v roku 2006 a kvalifikovaného odhadu ich potreby v roku 2007. Pri zohľadnení našich požiadaviek je záruka, že knižničné a informačné služby pre obyvateľov Petržalky nebudú stagnovať, budú sa rozvíjať a rozširovať svoju ponuku podľa aktuálnej situácie a podľa požiadaviek používateľov knižničných služieb. 

Bratislava,  2. februára  2007
     Jana  T ó t h o v á
       poverená vedením MKP

Vypracovala: Ľubomíra Antáleková
vedúca ekonomického úseku

Na vedomie:
Referát miestneho kontrolóra 1 x
Referát kultúry 1 x